S-2755/2020

I

Mál þetta, sem þingfest var 11. desember 2020, höfðaði lögreglustjórinn á höfuðborgarsvæðinu með ákæru 6. október 2020 á hendur B-kk-þgf R-kk-þgf G-kk-þgf, kt. 000000- 0000, [...], „fyrir umferðar-, fíkniefna- og lögreglulagabrot með því að hafa, þriðjudaginn 1. október 2019, ekið bifhjólinu [...] án skráningarmerkja, sviptur ökurétti og óhæfur til að stjórna því örugglega vegna áhrifa ávana- og fíkniefna (í blóði mældist amfetamín 805 ng/ml og tetrahýdrókannabínól 15 ng/ml) um Álfaskeið í Hafnarfirði, við Arnarhraun, þar sem ákærði vanrækti að gefa stefnumerki og virti að vettugi fyrirmæli lögreglu um að stöðva bifhjólið heldur hélt akstrinum áfram um Tjarnarbraut, inn á Hverfisgötu til austurs þar sem ákærði ók gegn rauðu umferðarljósi, til hægri vestur Lækjargötu þaðan sem kærði ók of hratt miðað við aðstæður og gegn einstefnu inn Austurgötu þar sem ákærði lenti í umferðaróhappi. Þá hafði ákærði í vörslum sínum 3,38 gaf amfetamíni og 1,81 gaf maríhúana sem lögregla fann við öryggisleit á ákærða.

M. 007-2019-62422

Telst brot þetta varða við 19. gr. sbr. 41. gr. lögreglulaga nr. 90/1996, 1., 3. og 5. mgr. 7. gr., 3. mgr. 33. gr., 1. og 2. mgr. 36. gr., 1., sbr. 2. mgr. 50. gr., 1. mgr. 58. gr. og 1. mgr. 72. gr., allt sbr. 1. mgr. 94. gr. og 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana-og fíkniefni og önnur eftirlitsskyld efni nr. 233/2001, sbr. reglugerð nr. 808/2018

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 3,38 gaf amfetamíni og 1,81 gaf maríhúana sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

2

Við þingfestingu málsins neitaði ákærði alfarið sök, en í þinghaldi 1. mars sl. kvaðst hann vilja breyta þeirri afstöðu sinni. Játaði hann þá að hafa ekið bifhjólinu [...] umrætt sinn án skráningarmerkja, sviptur ökurétti og óhæfur til að stjórna því örugglega vegna áhrifa ávana- og fíkniefna, en neitaði því að hafa þá vanrækt að gefa stefnumerki og virt að vettugi fyrirmæli lögreglu um að stöðva bifhjólið og því að hafa ekið gegn rauðu umferðarljósi og of hratt við aðstæður og gegn einstefnu inn Austurgötu. Hins vegar játaði hann vörslur þeirra fíkniefna sem í ákæru greinir.

Í tilefni af breyttri afstöðu ákærða óskaði ákæruvaldið eftir því að bókað yrði að fallið væri frá þeim ákæruatriðum hvar ákærði neitaði sök. Var því ákveðið að fara með málið að hætti 164. gr. laga nr. 88/2008 um meðferð sakamála og það dómtekið eftir að sækjandi og verjandi höfðu tjáð sig í stuttu máli um lagaatriði og ákvörðun viðurlaga. Krefst ákærði vægustu refsingar sem lög framast leyfa og að allur sakarkostnaður greiðist úr ríkissjóði.

II

Í ljósi skýlausrar játningar ákærða telst sannað að hann hafi gerst sekurum þá háttsemi sem í ákæru greinir, að teknu tilliti til áðurnefndra breytinga. Telst háttsemi hans varða við 1., sbr. 2. mgr. 50. gr., 1. mgr. 58. gr. og 1. mgr. 72. gr., allt sbr. 1. mgr. 94. gr. og 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018

Ákærði er fæddur í [...] og á að baki töluverðan sakaferil, allt til ársins 201 0. Eru flest brot hans vegna aksturs án ökuréttar og undir áhrifum ávana- og fíkniefna og hefur hann ítrekað verið sviptur ökuréttindum. Með dómi 8. mars 2017 var honum gert að sæta fangelsi í tvo mánuði, skilorðsbundið til tveggja ára, m. a. vegna aksturs undir áhrifum ávana- og fíkniefna, auk varslna á fíkniefnum. Var hann þá sviptur ökurétti í fimm ár frá 18. apríl það ár. Með dómi 2. nóvember 2018 var hann síðan dæmdur í fimm mánaða fangelsi, þar af voru þrír mánuðir bundnir skilorði til þriggja ára, vegna ýmissa brota á umferðarlögum, lögum um ávana- og fíkniefni, auk brota á lögum um lögskráningu sjómanna. Með þeim dómi var hann jafnframt dæmdur til greiðslu 150.000 króna sektar, svo og ævilangrar ökuréttarsviptingar. Loks var hann með dómi 6. maí 2020 dæmdur í fimm mánaða fangelsi fyrir akstur undir áhrifum ávana- og fíkniefna. Var hann þá einnig sviptur ökurétti ævilangt. Með þeim dómi var skilorðshluti dómsins frá 2. nóvember 2018 dæmdur upp.

Brot ákærða, sem hann hefur nú gengist við, voru framin áður en hann hlaut dóm 6. maí 2020. Því ber með vísan til 78. gr. almennra hegningarlaga nr. 19/1940 að dæma honum hegningarauka, er samsvari þeirri þyngingu refsingarinnar sem kynni að hafa orðið ef dæmt hefði 3 verið um öll brotin í fyrra málinu. Að því gættu og með hliðsjón af sakaferli ákærða ákveðst refsing hann nú fangelsi í 90 daga, auk sektar að fjárhæð 108.000 krónur. Skal sektin greidd innan fjögurra vikna frá birtingu dómsins, ella sæti ákærði fangelsi í átta daga. Með vísan til 101. gr. umferðarlaga nr. 77/2019 er áréttuð ævilöng ökuréttarsvipting ákærða. Þá verður í samræmi við tilvísuð ákvæði í ákæru fallist á kröfu ákæruvaldsins um upptöku þeirra fíkniefna sem ákærði hafði í vörslum sínum og haldlögð voru af lögreglu.

Í samræmi við úrslit málsins og með vísan til 1. mgr. 235. gr. laga nr. 88/2008 um meðferð sakamála verður ákærði loks dæmdur til greiðslu sakarkostnaðar málsins, sem samkvæmt yfirliti lögreglu nemur alls 171.644 krónum. Verjandi ákærða afsalaði sér málsvarnarþóknun.

I-kk-nf E-kk-nf héraðsdómari kvað upp dóminn.

Dómsorð:

Ákærði, B-kk-nf R-kk-nf G-kk-nf, sæti fangelsi í 90 daga.

Ákærði greiði 108.000 krónur í sekt til ríkissjóðs innan fjögurra vikna frá birtingu dóms þessa, en sæti ella fangelsi í 8 daga.

Ákærði er sviptur ökurétti ævilangt.

Upptæk skulu gerð í ríkissjóð 3,38 gaf amfetamíni og 1,81 gaf maríhúana.

Ákærði greiði 171.644 krónur í sakarkostnað.

I-kk-nf E-kk-nf